rejauldu/bengali-wikipedia huggingface dataset:
thumb|ঊনবিংশ শতাব্দীতে তৈরী খড়খড়িযুক্ত কাঠের জানালা। সাহেব কোয়াটার্স, ময়মনসিংহ right|thumb|পাশাপাশি দুইটি জানালা। ওল্ড শিপ চার্চ, হিঙহাম, ম্যাসাচুসেটস, যুক্তরাষ্ট্র জানালা (আঞ্চলিক: জাল্‌না, জানেলা) হলো দেয়াল বা ছাদের মধ্যে এমন কোন ফোকর যার মধ্য দিয়ে আলো, বাতাস ও শব্দ গমন করতে পারে। ব্যবহার বিশেষে এটি সম্পূর্ণ বা আংশিক খোলার উপযোগী অস্বচ্ছ, স্বচ্ছ বা আংশিক আলোকভেদী বস্তু দ্বারা তৈরি হয়। বাংলাদেশের জানালাগুলো সাধারণত কাঠ, এ্যালুমিনিয়াম, মাইল্ড স্টিল (এম.এস) এবং কাচ ব্যবহার হচ্ছে।   জানালার ইতিহাস  বাংলা ভাষায় জানালা শব্দের উৎপত্তির পর্তুগিজ শব্দ "জানেলা (Janela)" থেকে। জানালার প্রচলিত কিছু প্রতিশব্দ হলো গবাক্ষ, বাতায়ন, খিড়কি।   জানালার গঠন  জানালায় চৌকাঠ এবং পাল্লা প্রধান দুইটি অংশ থাকে। চৌকাঠের সাথে পাল্লাকে যুক্ত করতে ধাতব কব্জা ব্যবহার করা হয়। খোলা-বন্ধ করার সুবিধার জন্য পাল্লার সাথে হাতল লাগানো হয়।   জানালার ধরন   ফিক্সড বা বদ্ধ জানালা  এই ধরনের জানালা কখনই খোলার ব্যবস্থা থাকেনা। শুধু আলোর জন্য এই ধরনের জানালা ব্যবহার করা হয়। এই জানালায় বাতাস চলাচলের কোন সুবিধা থাকেনা। সাধারণত উঁচু হলরুম বা লবি স্পেসের দেয়ালের উপরের অংশে এই ধরনের জানালা ব্যবহার করা হয়।   কেজমেন্ট বা পাল্লা জানালা  thumb|right|কেজমেন্ট বা পাল্লা জানালা এই ধরনের জানালায় একটি ফ্রেমের সাথে এক বা একাধিক পাল্লা উলম্ব ভাবে কব্জার মধ্যমে আটকানো থাকে। পাল্লাগুলোকে কব্জার মাধ্যমে ঘোরানো যায়। পাল্লাগুলো ভেতর বা বাহিরে, ক্ষেত্রবিশেষে উভয় দিকেই খোলার ব্যবস্থা থাকে। এধরনের জানালা বাংলা অঞ্চলের সর্বাধিক ব্যবহৃত হয়।   অনিঙ বা আনুভূমিক পাল্লা  এটি কেজমেন্ট বা পাল্লা জানালার মতই তবে এ ক্ষেত্রে পাল্লাগুলো আনুভূমিক বরাবর ঘুরানো বা উঠানামা করা যায়। সাধারণত দোকান বা কাউন্টারে এই ধরনের জনালা ব্যবহার দেখা যায়।   বর্গা বা আড়কাঠের জানালা  thumb|বর্গা বা আড়কাঠের জানালা দরজার আড়কাঠের উপরে এই ধরনের জানালা ব্যবহার করা হয়। এটি দরজা বন্ধ থাকলেও উপর দিয়ে আলো আসতে সাহায্য করে। অনেক ক্ষেত্রে বাড়ির প্রধান দরজার উপরে এই জানালা ব্যবহার করা হয়।   লুভার বা খড়খড়ি জানালা  এই ধরনের জানালা অনেকগুলো উলম্ব বা আনুভূমিক পরস্পর সমান্তরাল খড়খড়ি বা ঝিল্লি দিয়ে তৈরি করা হয়। ক্র্যাংক বা কীলকের মাধ্যমে খড়খড়িগুলোকে ঘুরিয়ে বাতাসের প্রবাহ নিয়ন্ত্রণ করা যায়। ক্রান্তিয় গ্রীষ্মপ্রধান অঞ্চলে এই ধরনের জানালার ব্যাপক ব্যবহার দেখা যায়।   ছাদ বা চন্দ্র জানালা  thumbnail|Hexagonal external cladding panels of roof in Eden Project Biomes (Cornwall, England,) সূর্য বা চাঁদের আলো ভবনের ভেতরে আনতে ছাদ বা চালে এই ধরনের জানালা ব্যবহার করা হয়।   কুলুঙ্গি জানালা  thumb|right|কুলুঙ্গি জানালা, মেহরানগড় দূর্গ, ভারত তিন বা ততোধিক প্যানেল দিয়ে তৈরি এই ধরনের জানালা মূল ভবন থেকে কিছুটা বেরিয়ে থাকে।   চিত্রমালা    তথ্যসূত্র    বহিঃসংযোগ   বিষয়শ্রেণী:স্থাপত্য বিষয়শ্রেণী:স্থাপত্য উপাদান বিষয়শ্রেণী:কাচ
চাঁদড়া জমিদার বাড়ি বাংলাদেশের ঢাকা বিভাগের ফরিদপুর জেলার অন্তর্ভুক্ত আলফাডাঙা উপজেলার চাঁদড়া গ্রামের এক ঐতিহাসিক জমিদার বাড়ি।  ইতিহাস প্রায় ৮৩ বছর আগে এই ঐতিহাসিক চাঁদড়া জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন গির্জাকণ্ঠ মুখোপাধ্যায়। গির্জাকণ্ঠ মুখোপাধ্যায় প্রথমে মাগুরা জেলার মহম্মদপুর উপজেলার নায়েব ছিলেন। এখানে নায়েব থাকায় অবস্থায় তিনি অনেক অর্থ সম্পদের মালিক হন এবং চাঁদড়া গ্রামে জমিদারি প্রতিষ্ঠা করেন। জমিদারের ৩ ছেলে ছিল, বড় ছেলের নাম ব্যাচা মুখোপাধ্যায় আর ছোট ছেলের নাম শিবুপ্রসাদ মুখোপাধ্যায় কিন্তু মেঝো ছেলের নাম জানা যায়নি। জমিদারের একজন মৌরি ছিল, যার নাম কেশব চন্দ্র। তখনকার সময় জমিদার বাড়িটির অবস্থান ছিল মধুমতি নদীর তীরে এবং সেখানে ঘাট ছিল। সেই সুবাধে জমিদার বাড়ির কয়েকটি বড় বড় নৌকা ছিল। যেগুলো জমিদারদের চলাচল এবং তাদের মালামাল পরিবহন করার জন্য ব্যবহার করা হতো। জমিদার গির্জাকণ্ঠ মুুখোপাধ্যায় তখনকার সময় তার বাড়ির সামনে একটি হাট বসান তবে এখন আর সেই হাট নেই। জমিদারের নামানুসারে নদীয়ার চাঁদ বাজারের পশ্চিম পাশের নাম গির্জার চর। বাংলাদেশের মহান মুক্তিযুদ্ধের সময় জমিদার গির্জাকণ্ঠ মুখোপাধ্যায় তার পরিবার নিয়ে পার্শ্ববর্তী দেশ ভারতে আশ্রয় নেন। কিন্তু দেশ স্বাধীন হওয়ার পর তিনি আর ফিরে আসেন নাই। চাঁদড়া বাবু বাড়ি - বার্তাকণ্ঠ ডটকম  জমিদার বাড়ির গঠনশৈলি এই জমিদার বাড়িটি দ্বিতল বিশিষ্ট একটি বাড়ি। এই বাড়ির নিচের তলায় বৈঠকখানা এবং উপরের তলায় শয়ন কক্ষ। পূর্বে উপরের তলায় উঠার জন্য একটি কাঠের হাতল বিশিষ্ট সিঁড়ি রয়েছে। বর্তমানে হাতল ভেঙ্গে গেছে তবে সিঁড়ি দিয়ে এখনো উপরের তলায় উঠা যায়। জমিদার বাড়িটিতে ১০ কক্ষ, ৫ টি দরজা এবং ১৬ টি জানালা রয়েছে। আগে উপরের তলায় লোহার রেলিং এবং টিনের চালযুক্ত বারান্দা ছিল কিন্তু এখন আর তা নাই। জমিদার বাড়িটির উপরের তলায় একটি লোহার সিন্দুক আছে যা সংরক্ষণের অভাবে মরিচা ধরে গেছে। জমিদার বাড়িটিতে রান্না করার জন্য একটি রান্না ঘর আছে।   আরো দেখুন  জমিদার বাড়ি  তথ্যসূত্র  বিষয়শ্রেণী:ঐতিহাসিক স্থান বিষয়শ্রেণী:ফরিদপুর জেলার দর্শনীয় স্থান বিষয়শ্রেণী:ফরিদপুর জেলার প্রত্নতাত্ত্বিক স্থাপনা
জনাব মোঃ আমজাদ হোসেন তালুকদার বাংলাদেশের একজন রাজনীতিবিদ। তিনি কুড়িগ্রাম-৩ আসনের সংসদ সদস্য ছিলেন।   প্রাথমিক জীবন  আমজাদ হোসেন তালুকদার বাংলাদেশের কুড়িগ্রাম জেলায় জন্মগ্রহণ করেন।   রাজনৈতিক জীবন  আমজাদ হোসেন তালুকদার ২৭ ফেব্রুয়ারি ১৯৯১ সালে পঞ্চম জাতীয় সংসদ নির্বাচনে কুড়িগ্রাম-৩ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। তিনি কুড়িগ্রাম জেলা আওয়ামীলীগের উপদেষ্টা মন্ডলীর সদস্য।   তথ্যসূত্র   বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৪:০২, ৯ অক্টোবর ২০২২ (ইউটিসি) ধ্রুব মিউজিক স্টেশন   – (অপসারণের প্রস্তাবনা দেখুনলগ দেখুন) () WP:ORG অনুযায়ী উল্লেখযোগ্য কোন সংস্থা নয়, গণমাধ্যমে উল্লেখযোগ্য কাভারেজ পাওয়া যায় নি যা WP:GNG পূর্ণ করবে। —শাকিল (আলাপ · অবদান) ১০:৪৯, ২ অক্টোবর ২০২২ (ইউটিসি)  কোন গণমাধ্যম্যে এই প্রতিষ্টানের খোঁজ করেছিলেন?  রাখুন- বাংলাদেশের সেরা ৫টি রেকর্ড লেবেল ধারাবাহিক ভাবে বললে, 'ঈগল মিউজিক, জি সিরিজ, ধ্রুব মিউজিক, সাউন্ডটেক, সিডি চয়েজ। এত জনপ্রিয় একটা রেকর্ড লেবেল কম্পানি আর এটাকে চেনে না এমন কেউই নেই। এন্ড্রু কিশোর, আসিফ আকবর, কুমার বিশ্বজিৎ থেকে শুরু করে তরুন প্রজন্মের মিনার রহমান, তানজীব সারোয়ার, কাজী শুভ সহ বহু তারকাগণ একসাথে কাজ করে যাচ্ছেন ধ্রুব মিউজিকের সাথে। তাই এই নিবন্ধটি অপসারণ করার কোনো প্রশ্নেই আসে না।  Markvyan (আলাপ) ০২:৪৬, ৩ অক্টোবর ২০২২ (ইউটিসি)  প্রতিষ্ঠানটিকে নিজেকে উল্লেখযোগ্য হতে হবে, অনুগ্ৰহ করে উইকিপিডিয়া:উল্লেখযোগ্যতা (সংস্থা ও ব্যবসা প্রতিষ্ঠান)#উত্তরাধিকারসূত্রে উল্লেখযোগ্যতা নয় দেখুন। —শাকিল (আলাপ · অবদান) ১৬:৪৮, ৬ অক্টোবর ২০২২ (ইউটিসি)   উল্লেখযোগ্যতা রয়েছে, কিন্তু যথেষ্ট নয়। উইকিপিডিয়ায় রাখার মতো উল্লেখযোগ্য হতে পারেনি। ধন্যবাদ।মোঃ মারুফ হাসান (আলাপ) ০৯:৩৪, ৫ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
স্থলপদ্ম (বৈজ্ঞানিক নাম: Hibiscus mutabilis) হচ্ছে মালভেসি পরিবারের একটি উদ্ভিদ প্রজাতি। গাছ ৩-৪ মিটার উঁচু, পাতার দুপাশই রোমশ। শরতে সাদা বা গোলাপি ফুল ফোটে। ফুল ৪-১০ সেমি চওড়া।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৬২। বেলা বাড়ার সাথে সাথে ফুলের সাদা পাপড়ি পাটল বর্ণ ধারণ করে।মোহাম্মদ মামুনুর রশিদ, ফুলের চাষ, দিব্যপ্রকাশ, ফেব্রুয়ারি, ২০০৩, ঢাকা, পৃষ্ঠা-১০৬  চাষাবাদ ঢেঁড়শ এবং স্থলপদ্ম একই গণের উদ্ভিদ। স্থলপদ্মকে ঠিকমতো ছেঁটে না রাখলে লম্বা লম্বা ডাল ছেড়ে আকর্ষণ হারিয়ে ফেলে। শাখা কলম ও বীজ দ্বারা বংশ বিস্তার হয়। আলোকিত স্থানে জন্মানো উচিত। শীতকাল ছাঁটার সময়। thumb|একটি দিনের সময়ে ফুলের রঙের পরিবর্তন   তথ্যসূত্র   বিষয়শ্রেণী:বাংলাদেশের ফুল বিষয়শ্রেণী:চীনের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:হিবিসকাস বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
গ্রিক পুরাণে, পের্সেস (প্রাচীন গ্রিক: Πέρσης) ছিল টাইটান ক্রিউস ও এউরিবিয়ার সন্তান এবং আস্ত্রাইয়ুস ও পাল্লাসের ভাই।Warr, George C. W. The Greek Epic London. 1895. pg. 272। তার নামটি প্রাচীন গ্রিক শব্দ "পের্থো" (perthō) থেকে নেওয়া হয়েছে, যার অর্থ হল "লুণ্ঠন করা", "ধ্বংস করা"। এ থেকেই তিনি গ্রিক পুরাণে ধ্বংস প্রবণতার টাইটান দেবতা।Perses Titan god of destruction, theoi.com। তার সাথে টাইটান ফয়বে ও কয়উসের কন্যা আস্তেরিয়ার বিয়ে হয়।ASTERIA Titan goddess of falling stars, theoi.com। তাদের হেকাতে নামে একটিমাত্র কন্যাসন্তান ছিল। হেকাতেকে জিউস বনভূমি, শিশু জন্ম, ডাইনী, ও জাদুবিদ্যার দেবীর সম্মান প্রদান করেন।HECATE: Greek goddess of witchcraft, ghosts & magic, theoi.com।  তথ্যসূত্র  বিষয়শ্রেণী:টাইটান বিষয়শ্রেণী:ধ্বংসের দেবতা বিষয়শ্রেণী:গ্রিক যুদ্ধের শ্বর বিষয়শ্রেণী:গ্রিক দেবতা বিষয়শ্রেণী:প্রজ্ঞার দেবতা
ক্যাথলিক চার্চ এবং ইসলামের সম্পর্ক হল ক্যাথলিক চার্চের প্রতি ইসলামের দৃষ্টিভঙ্গির সম্পর্ক । সেইসাথে বিংশ শতক থেকে ইসলামের প্রতি ক্যাথলিক চার্চ এবং ক্যাথলিকের সম্পর্ক উল্লেখযোগ্য ভাবে পরিবর্তিত হয়েছে ।   দ্বিতীয় ভ্যাটিকান কাউন্সিল এবং নোস্ত্রা এটেট  নস্ট্রা এেটেট এর প্রথম খসড়া যখন তৈরি করা হয়েছিল বা এমনকি দ্বিতীয় ভ্যাটিকান কাউন্সিলের উদ্বোধনকালেও ইসলামের প্রশ্ন আলোচ্যসূচিতে ছিল না। তবে ইহুদি ধর্মের প্রশ্নে যেমন ইসলামের বিভিন্এন ঘটনা আলোচিত হয়েছিল । ১৯৬৩ সালে কাউন্সিলের দ্বিতীয় অধিবেশন হওয়ার পরে মধ্য প্রাচ্যের বিশপগণ এই বিষয়ে সম্পর্কে সংরক্ষণের দাবি শুরু করেছিল ।। বলা হয়েছিল যে হয় প্রশ্ন মোটেই উত্থাপিত হবে না বা যদি উত্থাপিত হয়, তবে মুসলমানদের সম্পর্কে কিছু উল্লেখ করা উচিত। এই উত্তরোত্তর পদের পক্ষে যারা ছিলেন মেল্কাইটের পিতৃতান্ত্রিক ম্যাক্সিমোস চতুর্থ ছিলেন তাদের মধ্যে অন্যতম।  ১৯৬৪ সালে কার্বিডিনাল বে নির্দেশিত কার্ডিনাল সিকগনানি ( যিনি কাউন্সিলের কো-অর্ডিনেটিং কাউন্সিলের প্রেসিডেন্ট ) ,কাউন্সিল ফাদার চেয়েছিলেন যে কাউন্সিল মহান একেশ্বরবাদী ধর্মের সম্পর্কে , বিশেষ করে ইসলাম সম্পর্কে কিছু বলুক । বিষয়টিকে অবশ্য বে এর ' সেক্রেটারিয়েট অফ দ্য প্রোমশন অফ ক্রিশ্চিয়ান ইউনিটি ' এর যোগ্যতার বাইরে বলে মনে করা হয়েছিল। বিএ সমন্বয় কমিশনে উপস্থাপনের জন্য "কিছু দক্ষ লোক নির্বাচন করতে এবং তাদের সাথে একটি খসড়া তৈরি করার জন্য" আগ্রহ প্রকাশ করেছিলেন। ১৬-১৭ এপ্রিল সমন্বয় কমিশনের এক সভায় সিকনগানি স্বীকার করেছিলেন যে মুসলমানদের বিষয়ে কথা বলা প্রয়োজন। (History of Vatican II, pp. 142-43)  প্রথম এবং দ্বিতীয় অধিবেশনটির মধ্যবর্তী সময়কালে পন্টিফের পরিবর্তন দেখা গিয়েছিল পোপ জন পঞ্চম তৃতীয় থেকে পোপ পল ষষ্ঠকে পন্টিফের ।পন্টিফ ছিলেন ইসলামবিজ্ঞানী লুই ম্যাসিগননের বৃত্তের ( বাদালিয়া ) সদস্য ছিলেন। পোপ চতুর্থ পল ষষ্ঠ ম্যাক্সিমোস দ্বারা প্রস্তাবিত পথ অনুসরণ করা বেছে নিয়েছিলেন এবং তাই তিনি দুটি পৃথক নথিতে মুসলমানদের জন্য অনুচ্ছেদে কী হবে তা প্রবর্তনের জন্য কমিশন প্রতিষ্ঠা করেছিলেন । তাদের মধ্যে একটি নস্ট্রা এনেট, তৃতীয় অনুচ্ছেদ , অন্যটি লুমেন জেনটিয়াম, অনুচ্ছেদ ১৬। (Robinson, p. 195)  চূড়ান্ত খসড়াটির পাঠ্যে ম্যাসিগননের প্রভাবের চিহ্ন পাওয়া যায়। রেফারেন্স মেরি, উদাহরণস্বরূপ, মনসিগনর ডেসকুফি, এর ল্যাটিন আর্চবিশপ হস্তক্ষেপের থেকে প্রসূত স্মুর্ণা যাদের সাথে ম্যাসিগনন স্মুর্ণা এ মেরি অর্চনা পুনরুজ্জীবিত মধ্যে সহযোগিতা করেন। মুসলিম প্রার্থনার প্রশংসা বাদলিয়াদের প্রভাব প্রতিফলিত করতে পারে। (Robinson, p. 195)  লুমেন জেনটিয়ামে, দ্বিতীয় ভ্যাটিকান কাউন্সিল ঘোষণা করেছে যে মোক্ষের পরিকল্পনায় মুসলমানরাও তাদের অন্তর্ভুক্ত একেশ্বরবাদের কারণে অন্তর্ভুক্ত রয়েছে।    আরও দেখুন    ইসলাম থেকে ক্যাথলিক চার্চে রূপান্তরকারীদের তালিকা  মধ্য প্রাচ্যের ক্যাথলিক চার্চ  ক্যাথলিক চার্চ এবং ইহুদী ধর্ম  খৃষ্টান ও ইহুদী ধর্ম   তথ্যসূত্র    বহিঃসংযোগ    https://www.thecatholicthing.org/2016/11/01/is-there-an-official-catholic-position-on-islam/  http://www.ncregister.com/blog/guest-blogger/i-grew-up-as-a-muslimbut-then-rome-called#। WdIqjGi0NPb  বিষয়শ্রেণী:ইসলাম ও গীর্জা বিষয়শ্রেণী:খ্রিস্টধর্ম ও ইসলাম বিষয়শ্রেণী:ইসলামের ইতিহাস
সিমলাগড় ভারতের পশ্চিমবঙ্গের হুগলি জেলার চুঁচুড়া মহকুমার অন্তর্গত পান্ডুয়া থানার একটি গ্রামDistrict-wise list of stautory towns    জনমিতি  ২০১১ ভারতের জনগণনা অনুসারে, সিমলাগড়ের মোট জনসংখ্যা ১৪৯১। পুরুষরা মোট জনসংখ্যার ৫৫% ও নারী ৪৫%। সিমলাগড়ের গড় সাক্ষরতা হার ৬৮%,যা জাতীয় গড় হার ৫৯.৫% এর চেয়ে বেশি। পুরুষদের সাক্ষরতা হার ৭৫% ও নারীদের সাক্ষরতা হার ৬০%। সিমলাগড়ের মোট জনসংখ্যার ১২% জনগণের বয়স ৬ বছরের নীচে। সিমলাগড় রেলওয়ে স্টেশন, হাওড়া-বর্ধমান প্রধান রেলপথ অবস্থিত যা সিমলাগড়ের গ্রাম্য এলাকাগুলোতে রেলযোগাযোগ সরবরাহ করে। হাওড়া স্টেশন থেকে সিমলাগড় রেলওয়ে স্টেশনের দূরত্ব ৬৫ কিমি।   শিক্ষাব্যবস্থা  সিমলাগড়ে দশটি প্রাথমিক ও তিনটি মাধ্যমিক বিদ্যালয় রয়েছে।7th All-India School Education Survey 2003    দর্শনীয় স্থান   সিমলাগড় কালী মন্দির   তথ্যসূত্র    বহিঃসংযোগ    <http://indiarailinfo.com/train/howrah-barddhaman-main-line-fast-local-37839-hwh-to-bwn/16955/1/2>  বিষয়শ্রেণী:হুগলি জেলার গ্রাম বিষয়শ্রেণী:পশ্চিমবঙ্গের গ্রাম বিষয়শ্রেণী:ভারতের গ্রাম
মনসুর রানা (; জন্ম ২৭ ডিসেম্বর ১৯৬২ লাহোর, পাঞ্জাব, পাকিস্তান) একজন প্রাক্তন পাকিস্তানি ক্রিকেটার, যিনি ১৯৮০ থেকে ১৯৯২ সাল পর্যন্ত দুটি ওয়ানডে খেলেছিলেন কিন্তু তারপর আর দলে জায়গা পাননি। এই দুটি ম্যাচে তিনি মাত্র ১৫ স্কোর করেছিলেন। দুটি ওয়ানডে ছাড়া তিনি কখনও টেস্টে পাকিস্তানি দলের প্রতিনিধিত্ব করার সুযোগ পাননি। তারপর তিনি কোচিং করানো শুরু করেন, তার কোচিংয়ের অধীনে ২০০৬ সালে শ্রীলঙ্কায় পাকিস্তান দল অনূর্ধ্ব ১৯ ক্রিকেট বিশ্বকাপ জিতেছিল। পরে তিনি পাকিস্তানের মহিলা দলের প্রধান কোচ হিসাবে নিয়োগ পেয়েছিলেন যে দলটি ২০১০ এশিয়ান গেমসে স্বর্ণপদক জয় করেছিল। ২০১২ সালের ১৬ সেপ্টেম্বর, তাকে পাকিস্তান পুরুষ ক্রিকেট দলের টিম অপারেশনস, লজিস্টিকস এবং  প্রশাসনিক ব্যবস্থাপক হিসাবে দায়িত্ব দেয়া হয়।https://www.geo.tv/latest/247721-pakistan-announces-20-probable-players-for-sri-lanka-series  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:পাকিস্তানি ক্রিকেট কোচ বিষয়শ্রেণী:লাহোর সিটি ব্লুজের ক্রিকেটার বিষয়শ্রেণী:লাহোর সিটি হোয়াইটসের ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:পাকিস্তান রেলওয়েজের ক্রিকেটার বিষয়শ্রেণী:বাহাওয়ালপুরের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাঞ্জাবি ব্যক্তি বিষয়শ্রেণী:লাহোর সিটি এ-এর ক্রিকেটার বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
সালমা উম্মে আল-খায়ের বিনতে শাখার প্রথম খলিফা আবু বকরের মা ছিলেন।   জীবনী  সালমা ছিলেন কুরাইশের তায়েম গোত্রের শাখার ইবনে আমির ইবনে আমরের কন্যা এবং তার চাচা উসমান ইবনে আমিরের ভাই, যিনি পরবর্তীতে 'আবু কাহাফা' নামে পরিচিত ছিলেন। তার উপাধি ছিল উম্মআল-খায়ের ("কল্যাণের মা")।  সালমা ও আবু কুহাফার বেশ কয়েকটি ছেলে ছিল যারা শৈশবে বেঁচে ছিল না। ৫৭৩ সালে আবু বকরের জন্ম হলে সালমা তাকে কাবাতে নিয়ে গিয়ে দেবতাদের কাছে প্রার্থনা করেনঃ "যদি এই লোকটিকে মৃত্যু থেকে মুক্তি দেওয়া হয়, তাহলে তাকে আমাকে দান কর!" আবু বকর তাই আতিক ("অব্যাহতিপ্রাপ্ত") নামে পরিচিত ছিলেন, যখন তার পরবর্তী জীবিত ভাইদের সম্পর্কিত নাম মু'তাক এবং উতাইক দেওয়া হয়েছিল।  সালমা প্রথম দিকে ইসলাম ধর্ম গ্রহণ করেছিলেন। তিনি তাদের মধ্যে ছিলেন যাদের "আরকামের বাড়িতে" মুহাম্মদের সাথে দেখা করার জন্য আনা হয়েছিল, অর্থাৎ ৬১৪ সালের পরে কিন্তু হিজরার আগে।  তিনি ৬৩২ থেকে ৬৩৪ সালের মধ্যে তার ছেলে আবু বকরের খিলাফতের সময় মারা যান।   তথ্যসূত্র   বিষয়শ্রেণী:নারী সাহাবা বিষয়শ্রেণী:৬ষ্ঠ শতাব্দীর আরব ব্যক্তি বিষয়শ্রেণী:৭ম শতাব্দীর আরব ব্যক্তি
সিরাজুদ্দিন আজমল হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০০৬ সাল থেকে ২০১৪ সাল পর্যন্ত তিনি আসাম বিধানসভায় যমুনামুখ বিধানসভা কেন্দ্রের বিধায়ক হিসেবে দায়িত্ব পালন করছেন।Elections in ২০১৪ সালে থেকে ২০১৯ সাল পর্যন্ত তিনি লোকসভায় বড়পেটা লোকসভা কেন্দ্রের লোকসভা সদস্য হিসেবে দায়িত্ব পালন করেছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ বিষয়শ্রেণী:ষোড়শ লোকসভার সদস্য বিষয়শ্রেণী:আসামের লোকসভা সদস্য বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:বড়পেটা জেলার ব্যক্তি বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:আসাম বিধানসভার সদস্য ২০২১-২০২৬
তোরবাতে জাম শরণার্থী শিবির পূর্ব ইরানে অবস্থিত একটি শরণার্থী শিবির। রিফিউজি ক্যাম্পটি ১৯৯৮ সালে প্রতিষ্ঠিত হয়।  ক্যাম্পটি ১০০ হেক্টর জমির উপর অবস্থিত। ২০০৮ সালের হিসাবানুযায়ী, ক্যাম্পটিতে প্রায় ৫,০০০ জন আফগান শরণার্থী বাস করেন। ক্যাম্পটিতে অনেকগুলো পাকা দালান, স্কুল, ক্লিনিকসহ একটি মসজিদ আছে।  ২০০৮ সালে তৎকালীন জাতিসংঘ শরণার্থীবিষয়ক হাইকমিশনার আন্তোনিও গুতেরেস ক্যাম্পটিকে 'ইরানের সেরা শরণার্থী শিবির' বলে অভিহিত করেন। UNHCR chief visits, praises refugee camp in eastern Iran. UNHCR News Stories, 21 November 2008  তথ্যসূত্র  বিষয়শ্রেণী:শরণার্থী শিবির বিষয়শ্রেণী:ইরান বিষয়শ্রেণী:আফগানিস্তান
জাগ্রত চৌরঙ্গী মুক্তিযুদ্ধের মহান শহিদদের অসামান্য আত্মত্যাগের স্মরণে নির্মিত ভাস্কর্য যা ১৯৭৩ সালে ভাস্কর আবদুর রাজ্জাক সহযোগী হামিদুজ্জামান খানসহ নির্মাণ করেন। মুক্তিযুদ্ধের প্রেরণায় নির্মিত এটিই প্রথম ভাস্কর্য। জাগ্রত চৌরঙ্গী:মুক্তিযুদ্ধের প্রথম ভাস্কর্য , সাইফুল ইসলাম খান, দৈনিক কালের কণ্ঠ। ঢাকা থেকে প্রকাশের তারিখ:২৫ মার্চ ২০১২ খ্রিস্টাব্দ।   অবস্থান   এর বিশিষ্টিতা হল ডান হাতে গ্রেনেড, বাঁ হাতে রাইফেল। লুঙ্গি পরা, খালি গা, খালি পা আর পেশিবহুল এ ভাস্কর্যটি এর অবস্থান গাজীপুর জেলার জয়দেবপুর চৌরাস্তার ঠিক মাঝখানে সড়কদ্বীপে অবস্থিত। ঢাকার পাশে গাজীপুর,মুস্তাফিজ মামুন, সূত্র: দৈনিক ইত্তেফাক, ঢাকা থেকে প্রকাশের তারিখ: ২০ এপ্রিল, ২০১০ খ্রিস্টাব্দ।ঢাকার কাছেই গাজীপুর ,দৈনিক সকালের খবর।   আকার  ভিত বা বেদিসহ জাগ্রত চৌরঙ্গীর উচ্চতা ৪২ ফুট ২ ইঞ্চি। ২৪ ফুট ৫ ইঞ্চি ভিত বা বেদির ওপর মূল ভাস্কর্যের ডান হাতে গ্রেনেড ও বাঁ হাতে রাইফেল। কংক্রিট, গ্রে সিমেন্ট, হোয়াইট সিমেন্ট ইত্যাদি দিয়ে ঢালাই করে নির্মিত এ ভাস্কর্যটিতে ১৬ ইস্ট বেঙ্গল রেজিমেন্টের ৩ নম্বর সেক্টরের ১০০ জন ও ১১ নম্বর সেক্টরের ১০৭ জন(মোট ২০৭ জন) শহিদ সৈনিক ও মুক্তিযোদ্ধাদের নাম উৎকীর্ণ করা আছে।   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:বাংলাদেশের ভাস্কর্য বিষয়শ্রেণী:১৯৭৩-এ নির্মিত বিষয়শ্রেণী:গাজীপুর জেলা বিষয়শ্রেণী:কংক্রিটের ভাস্কর্য বিষয়শ্রেণী:১৯৭৩-এর ভাস্কর্য
দিওয়ানে গালিব বিখ্যাত ফার্সি ও উর্দু কবি মির্জা আসাদুল্লাহ খান গালিবের লেখা একটি বিখ্যাত কাব্যগ্রন্থ। এটি গালিবের গজলের সংকলন। যদিও এটিতে তার সমস্ত গজল অন্তর্ভুক্ত করা হয়নি কারণ তিনি সেগুলিকে অন্তর্ভুক্ত করতে খুব যাচাই-বাচাই করেছিলেন, তবুও দিওয়ানের উর্দু পণ্ডিতরা তার সমস্ত মূল্যবান রচনা সংগ্রহ করার চেষ্টা করেছেন। দিওয়ানের বেশ কয়েকটি সংস্করণ বিদ্যমান যেমন নুসখায়ে নিজামী, ইমতিয়াজ আলী আরশির নুসখায়ে আরশি, নুসখায়ে হামিদিয়া (ভোপাল), নুসখায়ে গোলাম রসুল মেহর।Deewan-e-Ghalib. Karwan-e Adab.   সারমর্ম  দিওয়ানে গালিবে প্রায় ২০০টি গজল রয়েছে এবং মূল কপিতে এর চেয়ে কম গজল ছিল। গবেষকরা গালিবের মৃত্যুর পরে এর মত অন্যান্য গজলগুলি অন্তর্ভুক্ত করেছেন। গজলগুলো তখনকার কথ্য উর্দু ভাষায় লেখা হয় রেখতায়।   তথ্যসূত্র    বহিঃসংযোগ    দিওয়ানে গালিব পড়ুন বিষয়শ্রেণী:ফার্সি কবিতা বিষয়শ্রেণী:উর্দু কবিতা
মুক্তেশ্বরী টেকা নদী  বাংলাদেশের দক্ষিণ-পশ্চিমাঞ্চলের যশোর জেলার একটি নদী।  নদীটির দৈর্ঘ্য ৪০ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুক্তেশ্বরী টেকা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৩।  প্রবাহ মুক্তেশ্বরী টেকা নদীটি যশোর জেলার মণিরামপুর উপজেলার কাশিমনগর ইউনিয়ন এলাকার বাদিয়াতলা বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার যশোর সদর উপজেলা পেরিয়ে অভয়নগর উপজেলার পায়রা ইউনিয়ন পর্যন্ত প্রবাহিত হয়ে হরি নদীতে নিপতিত হয়েছে। নদীটির বেশ কিছু স্থান এখন পানিশূন্য অবস্থায় থাকে। উজানের তুলনায় ভাটির দিক অধিক প্রশস্ত এবং ভাটিতে পানিপ্রবাহের মাত্রাও উজানের তুলনায় অধিক। নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র  বিষয়শ্রেণী:যশোর জেলার নদী বিষয়শ্রেণী:যশোর সদর উপজেলা বিষয়শ্রেণী:অভয়নগর উপজেলা বিষয়শ্রেণী:মণিরামপুর উপজেলা বিষয়শ্রেণী:বাংলাদেশের নদী
কেনিউ সুগিমোতো (, ; জন্ম: ১৮ নভেম্বর ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব হুবিলো ইওয়াতার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০০৭ সালে, সুগিমোতো জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত জাপানের বয়সভিত্তিক দলের হয়ে খেলার পর, তিনি ২০১৭ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৮ ম্যাচে ১টি গোল করেছেন।  প্রারম্ভিক জীবন কেনিউ সুগিমোতো ১৯৯২ সালের ১৮ই নভেম্বর তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুগিমোতো জাপান অনূর্ধ্ব-১৭ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৪ বছরে ১৬ ম্যাচে অংশগ্রহণ করে ১১টি গোল করেছেন।  ২০১৭ সালের ৫ই সেপ্টেম্বর তারিখে, ২৪ বছর, ৯ মাস ও ১৮ দিন বয়সে, ডান পায়ে ফুটবল খেলায় পারদর্শী সুগিমোতো সৌদি আরবের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৬৭তম মিনিটে আক্রমণভাগের খেলোয়াড় শিনজি ওকাজাকির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৫ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ১–০ গোলের ব্যবধানে জয়লাভ করেছিল। জাপানের হয়ে অভিষেকের বছরে সুগিমোতো সর্বমোট ৫ ম্যাচে ১টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৭  ৫  ১ ২০১৮  ৩  ০ সর্বমোট  ৮  ১  তথ্যসূত্র  বহিঃসংযোগ                 বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উরাওয়া রেড ডায়মন্ডসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:সেরেসো ওসাকার খেলোয়াড় বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জাপানের অলিম্পিক ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:ওসাকার ক্রীড়াবিদ বিষয়শ্রেণী:টোকিও ভের্দির খেলোয়াড় বিষয়শ্রেণী:কাওয়াসাকি ফ্রোন্তালের খেলোয়াড় বিষয়শ্রেণী:হুবিলো ইওয়াতার খেলোয়াড় বিষয়শ্রেণী:পুরুষ ফুটবল ফরোয়ার্ড
কাং সাং-উ (; জন্ম: ৭ অক্টোবর ১৯৯৩) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডি ফুটবল ক্লাব এবং দক্ষিণ কোরিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।  ২০১১ সালে, সাং-উ দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০২১ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন কাং সাং-উ ১৯৯৩ সালের ৭ই অক্টোবর তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সাং-উ দক্ষিণ কোরিয়া অনূর্ধ্ব-২০ এবং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। ২০১১ সালের ২রা নভেম্বর তারিখে তিনি  দক্ষিণ কোরিয়া অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল দক্ষিণ কোরিয়া  ২০২১  ১  ০ ২০২২  ১  ০ ২০২৩  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ কোরিয়ার আন্তর্জাতিক ফুটবলার
আহমাদু আদাহ আলি (জন্ম ১ মার্চ, ১৯৩৬) হলেন একজন অবসরপ্রাপ্ত নাইজেরিয়ান সেনাবাহীনির অফিসার। তিনি ইগালা রাজ্যের ইদাহ তে জন্মগ্রহণ করে। তিনি সেনাবাহীনি মেডিকেল কার্যকর্মের সহকারী পরিচালক ছিলেন। এবং কাদুনাতে চিকিৎসক হিসেবে কর্মরত ছিলেন। ১৯৭৩ সালে, তিনি জাতীয় যুব সার্ভিস পুলিশের সভাপতি নির্বাচিত হন। যে পদে তিনি ১৯৭৫ সাল পর্যন্ত দায়িত্ব পালন করেন। এরপরে তিনি নাইজেরিয়ায় মন্ত্রি হন। এছাড়া তিনি ২০০৫ থেকে ২০০৭ সাল পর্যন্ত নাইজেরিয়ার পিডিবি জাতীয় ওয়ার্কিং কমিটিতে চেয়ারম্যানের দায়িত্ব পালন করেন।   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:জীবিত ব্যক্তি